
ПРАВИЛНИК

ЗА ОСИГУРЯВАНЕ НА БЕЗОПАСНИ УСЛОВИЯ

НА  ВЪЗПИТАНИЕ, ОБУЧЕНИЕ И ТРУД

В ДГ №8 “Слънце” 
ГРАД ТЪРГОВИЩЕ
Раздел I.ОБЩИ ПОЛОЖЕНИЯ

Член 1.Настоящият  Правилник е разработен въз основа на Закона за здравословни и безопасни условия на труд, обн. ДВ, бр. 124 от 23.12.1997 г. и изм. и допълн., ДВ, бр. 48, в сила от 1.07.2006 год изм. и доп., бр. 27 от 25.03.2014 г., изм. бр. 79 от 13.10.2015 г., в сила от 1.11.2015 г.

.;Наредба № 6 от 15.08.1996 година на Министерството на труда и социалните грижи; Инструкция №5 от 05.07.1996г. на МОН, изменен и допълнен към 12.09.2015г.  и членове 275, 276, 281, 282 от Кодекса на труда ,чл.20а  от Наредба за изм.Наредба 5/2016г.
Член 2.С този правилник се определят изискванията за осигуряване на безопасни условия за възпитание, обучение и труд в ДГ № 8 “Слънце” град Търговище.

Член 3.Правилникът се отнася за всички участници във образователно-възпитателния процес и отглеждането на децата, урежда техните права и задължения за осигуряване на безопасни условия за охрана здравето на децата.

Член 4.Изменения и допълнения на Правилника се правят от членовете на Педагогическия съвет в детската градина..

Член 5.При промяна в нормативната база настоящият Правилник се актуализира своевременно.

Член 6.Контролът по изпълнението на Правилника се осъществява от Директора  на детската градина.
Раздел II.ЗАДЪЛЖЕНИЯ ЗА ПРОВЕЖДАНЕ НА ИНСТРУКТАЖ 
Член 7.В детското заведение се сформира и действа група  по условия на труд, членовете на която се избират по реда на чл.6 от Кодекса на труда и същата се състои трима члена- представители на работниците съгласно чл. 28, ал. 2  от Закона за здравословни и безопасни условия на труд / ЗЗБУТ /.

Член 8.Длъжностното лице, назначено със заповед на директора, провежда начален и периодичен инструктаж с цел лицата, постъпващи на работа да бъдат запознати със:
-Правилника за дейността на  детската градина,

-Правилника за вътрешния трудов ред,

-Настоящия правилник,

-Длъжностната си характеристика,

-Инструкции за работа,

-Изисквания за опазване живота  и здравето  на децата,

-Пропусквателния режим,

-Организацията на противопожарната охрана в обекта,

-Основни правила по безопасност и хигиена на труда.

Член 9. Инструктажа се провежда през работно време от определеното със заповед на директора длъжностно лице, като проведените инструктажи се документират в Книга за инструктаж, която се съхранява от същото длъжностно лице.
Член 10.Начален инструктаж се провежда задължително с новопостъпили работници и служители. Документира се със служебна бележка. Не се допускат на работа лица, които не са инструктирани.

Член 11.При констатиране на груби нарушения  на нормите по безопасността, хигиената на труда, противопожарната охрана и други изисквания от настоящия правилник, както и  ситуации при бедствия, аварии  и катастрофи се провежда извънреден инструктаж.
Раздел ІІІ.ЗАДЪЛЖЕНИЯ НА ДЛЪЖНОСТНИТЕ ЛИЦА 
 Член 12.Директорът е длъжен да осигури:

1. Прилагането и спазването на настоящия правилник.
2. Действащите норми на безопасността, хигиената и противопожарната охрана.
3. Осигуряване на необходимите средства за обезопасяване и подобряване условията на труд и санитарно-хигиенните условия.

4. Щателен преглед на цялата база  преди започване на новата учебна година.
5. Взаимодействие и координация с Общината и местните органи на държавната власт в дейността си по осигуряване на безопасни условия.

6.  Незабавно уведомяване на Общинската администрация, РУО  и Гражданска защита за тежки злополуки и аварии.
Член 13. Групата  по условия на труд:
1.Осигурява  безопасни и здравословни условия на обучение, възпитание и труд като в началото и в края на всяка учебна година прави оглед на съоръженията за игра и  работа в сградата и двора и при нужда от ремонт уведомява директора и  завеждащия административната служба.
2. В началото на всяка учебна година групата проверява техническото състояние на всички електрически нагревателни уреди, тяхното пожарообезопасяване и противопожарна техника.При забелязани неизправности уведомява поддържащия  ги електротехник за извършване на необходимия ремонт.

3. В началото на учебната година, групата приема техническата изправност на електрическата инсталация от електротехника, оторизиран да поддържа  електрическите уреди и съоръжения в детското заведение. След направения обстоен преглед , техническото лице съставя протокол, с който удостоверява техническото състояние на електрическата инсталация и годността й да поеме необходимия товар.
4..В началото на всяка учебна година групата актуализира  План-схемата за евакуация и организира  проиграване на ситуация при опасност от пожар, бедствия, аварии и катастрофи.
Член 14. Учителят  е задължен:
1.Учителят носи отговорност за опазване живота и здравето на децата  по време на целият им престой в учебното заведение.
2.Учителят следи непрекъснато здравословното състояние на децата. Контролира спазването на здравно-хигиенните норми и изисквания като осигурява ритмично редуване на дейности и почивка. Следи за равнището на шума, хигиената и температурата на помещенията.

3. Учителят осигурява пряк контрол в групата и не оставя децата без надзор по какъвто и да е повод. В случай, че неотложна причина налага напускане на занималнята за кратък период от време, учителката осигурява присъствието на помощник-възпитател, който поема отговорността за децата.

4.В игровата и учебна дейност използва безопасни и безвредни играчки и учебно-технически средства. Учи децата да спазват правилата за безопасна работа с различни материали и предмети.
5.Обучава децата да спазват правилата по безопасност и култура на движението. Не допуска самостоятелно придвижване на групи деца сами из детското заведение.

6.Ръководителите, провеждащи допълнителни педагогически дейности са длъжни да вземат и връщат децата в групата.

7.Учителят не допуска деца без надзор в близост до ел. инсталацията и ел. нагревателни уреди и съоръжения.

8.Учителят  отговаря за правилното съхранение на копютърната конфигурация. 

9.Стриктно да  спазва пропусквателния режим. Не допуска в сградата външни лица и деца, които не посещават детското заведение без придружител. Заключва входните  врати след извеждане и прибиране на групата.
10.Децата се приемат и предават лично от и на родителя. При приемане на ново дете, учителят вписва в дневника на групата данни за родителите и телефони за връзка.Запознава родителите с/у подпис с Правилника на детската градина  и настоящия правилник.
11.Децата се запознават с правилата на групата, а именно:

- не се бият помежду си,

- изслушват се, когато разговарят помежду си,

- те са приятели,

- не се карат,

- играят,без да чупят играчките си,

- мият си ръцете / задължително преди храна и след ползване на тоалетна/,

- винаги казват истината,

- не хвърлят боклук по земята, а в кошчетата,

- помагат на този, които е изпаднал в беда,

- пазят вещите, които ползват,

- помагат при сервиране на масата,

- да не говорят високо,

- да се учат,

- да уважават възрастните, които се грижат за тях – учители, лели, директор, меицинска сестра и др.,

- да уважават културата и религията на другите.
12.Различните форми на отдих и туризъм се организират при спазване на Наредби  и Инструкция  на МОН . При организиране на летен или зимен отдих педагогическия и останалия персонал носят лична отговорност за опазване на живота и здравето на децата. 

13.Избират безопасни за разходки места, като групата задължително се придружава от помощник-възпитателя.
14.Учителят  следи  :

-  качването  и слизането по стълбището за II етаж на децата от малката група  да се извършва с възрастен придружител.

- да не се отварят вратите на терасите и прозорците без мрежа в присъствието на децата в занималните.
- да не се поставят тежки предмети, играчки, саксии и др. на височина ,  по-висока от ръста на децата.

- при ползването на шведските стени  в занималните учителите да осигуряват дюшеци под тях.

- децата да не внасят в ДГ от семейството остри предмети, храни, кибрит, запалки, бонбони, дребни предмети, скъпи играчки и др.

- ползването на люлки, пързалки и катерушки в двора на ДГ да се извършва само в присъствието на учител. Децата да не се качват по дърветата в дворното пространство.
- при извеждането на децата извън детската градина  по различни поводи винаги да се осигурява втори човек. В началото и края на колоната да осигуряват светлоотразителни жилетки.
-всяко излизане от детската градина,да бъде потвърдено от родителя писмено
- преди всяка разходка или екскурзия децата да се запознават с маршрута, обектите, които ще бъдат посетени и спазването на правилата за безопасност и култура на движение
-директорът издава заповед за организираното извеждане на деца от детската градина, в която определя място на престой дата,час отговорници за ппридвижването на групите и за осигуряване на безопасния им престой
15.Учителят уведомява групата по условия на труд и директора при констатиране на нарушена цялост на дворните или други застрашаващи живота и здравето на децата фактори.
16.При възникване на инцидент с дете, учителят  е длъжен незабавно да уведоми директора.

17.Учителите са длъжни да участват в групата по условия на труд , съгласно Закона за здравословни  и безопасни условия на труд, чл.28, ал.2.
Член 15.Помощник-възпитателите и чистачите са длъжни:
1.Всяка сутрин да извършват оглед на занималните  за остри предмети и счупени играчки( строители с гвоздеи, стъкла, въжета, возила и осите на колелата, ластици, колани и др.) и уведомяват учителите за неотложните ремонти.

2.Ежедневно да почистват двора от опасни предмети - стъкла, бутилки, камъни, клечки и дървени пръчки, сезал и др.

3.Дезинфекцията на занималните да се извършва сутрин преди пристигането на децата и вечер след изпращането им. Дезинфекционните разтвори да се съхраняват на недостъпни за децата места.
4.Проветряването на занималните да става само чрез отваряне на точно определените прозорци с мрежа.

5.В присъствието на децата в занималните вратите към терасите да бъдат непрекъснато заключении.

6.Да придужават децата при качване и слизане от II етаж по стълбището и при разходки, екскурзии, посещения на куклен театър, както и при всяко едно напускане на двора на ДГ през деня.

7.След ставане от сън първо обличат по-малките деца и помагат на по-големите. След като децата са облечени, продължават със следващите си задължения по обслужване на децата – тоалет, измиване на ръце, следобедна закуска и оправяне на легла. Да не се оставят децата да изчакват да бъдат облечени без пижама, голи и боси. 

8.При наличие на хремави или напишани деца, веднага без напомняне да бъдат обслужени / измити, преобути и успокоени /.

9.Всеки петък да извършват основно почистване на поверените помещения, което включва и изтупване на килими и пътеки.

10.Да се осигурява проходимост при зимни условия и се отстраняват заледените участъци пред главен вход.

11.Дежурните на І етаж следят пропусквателния режим  в детската градина.

12.Установеният пропусквателен режим  в детската градина е задължителен за всички, които работят и посещават детската градина.
13.Вратите на главен и служебен вход през деня са заключени. Достъпа на външни лица става след легитимиране и придружаване до съответното длъжностно лице.

14.Главния вход е отключен за сутрешния прием от 7.00 до 9.00 часа. Отговорност носи дежурният на І етаж. и дневната охрана.
15.След доставка на храна се заключва голямата оградна врата на стопанския двор от работникът в кухнята,за недопускане на моторни превозни средствоа в двора на детската градина.
Член 16. Останалият обслужващ персонал е длъжен:
1. Да използва правилно машините, апаратите, опасните вещества и материали, транспортните средства и друго работно оборудвоне.

2. Да прилага и стриктно спазва Конвенцията на ООН за правата на детето и Закона за закрилана детето.

3. Да спазва и изпълнява санитарният минимум за  детската градина.

4. Да поставя на подходящи места, високо и далеч с цел недостигане от децата вещества, суровини, материали и др. С оглед предпазването от заболявания и злополуки.

5. Забранява се влизането и паркирането на лични моторни превозни средства в двора на детската градина с изключение на автомобили, осигуряващи товаро-разтоварта дейност за нуждите на детската градина./ доставяне на храната, хигиенни материали,материали за предстоящ ремонт и др./.

6. Забранява се тютюнопушенето, внасянето и употребата на алкохол в детската градина, в двора и района.
7. Забранено е внасянето на оръжие, както и други предмети, които са източник на повишена опасност.

8. Обслужващия персонал е длъжен да се явява на работа с работно облекло, отговарящо но нормите  за заеманата длъжност в Република България.

9. Да спазва стриктно задълженията си, определени в длъжностната характеристика.

Член 17. Медицинската сестра ежедневно да следи за здравословното състояние на децата и температурата  в помещенията.
Член 18. Тя е длъжна:

1. Да не приема болни деца и лекарства.

2. По изключение лекарства, предадени от родителите за децата при лечение на незаразни заболявания да се съхраняват в медицинския кабинет и се дават само от медицинската сестра.

3.Да провежда консултации с помощния персонал във връзка със спазване  концентрацията на разтворите при почистване и дезинфекция на помещенията, съобразно изискванията на органите на  РЗИ.

4.При възникване на ифекциозно заболяване да извършва необходимите епидемиологични мероприятия и предприема своевременни мерки за недопускане разпространение на инфекцията с цел предпазване на останалите деца от заразяване.
5.Да следи за строгата индивидуализация на съдовете и спалното бельо.

6.Да контролира годността на получените хранителни продукти и качеството на приготвяната храна.

7.Да отговаря за зареждането на медицинския шкаф с необходимите инструментариум, лекарствени и превързочни  средства и съхраняването им на недостъпно за децата място.

8.Следи за правилата, изпълняващи се от персонала на детската градина по  програмата « ХАСЕП» реализираща се на територията на детското заведение.
9.Води Книга за Санитарното състояние на обекта ,и др.форми,регламентирани от МЗ.

Член 19.Приемащият храната за децата е длъжен да спазва санитарните изисквания, разписани в програмата «ХАСЕП».
1. Да извършва  ежедневна дезинфекция след употреба на: съдове, прибори, плотове, ножове и  измиване на съдовете за разноса на храната.

2.Да съхранява документацията, придружаваща доставките.
Член 20.ЗАС своевременно да осигурява ремонт и отстраняване на повреди и отклонения от стандартните норми след уведомяване на директора за  необходимите материали, средства и необходимост от спешни мерки.
Член 21. През есенно-зимния период, който започва от 1 ноември огнярът  е задължен  да подържа в занималните температура м/у 18 и 22 градуса.

1. При снеговалеж подържа проходимост на служебния вход и почиства от сняг тротоарите около детската градина,заедно с помощния персонал по групите.
2.Огнярът   окосява периодично тревата в двора  и прилежащите участъци като изхвърля сеното далеч от нея.
Чл.22.Дневната охрана на детската градина се осъществява от охранител, който следи за спазване на пропусквателния режим и безопасността на обекта, съобразно длъжностната си характеристика.Той отговаря за входа на сградата на южното крило, а при престой на децата на двора-за вход/изхода на дворното пространство/малка врата/.
РАЗДЕЛ III.ПРЕХОДНИ И ЗАКЛЮЧИТЕЛНИ РАЗПОРЕДБИ
Член22. Настоящия правилник е задължителен за всички, които работят в ДГ № 8 ‘’Слънце» град Търговище, родителите, извършващите допълнителни педагогически услуги и всички, посещаващи детската градина
Член 23. Той е  приет на Педагогически съвет, проведен на 20.09.2018 година и утвърден със заповед на директора на детската градина с № 22/21.09.2018 година.
Член 24. Всички работници се запознават с Правилника на Общо събрание и удостоверяват това с личния си подпис.

Директор:……………



          

                                                                      / С.Михова/
ЗАПОЗНАТИ С ПРАВИЛНИКА:

	№
	Трите имена
	длъжност
	подпис

